CELEX: 32017D2220
Language: sl
Date: 2017-11-30 00:00:00
Title: Izvedbeni sklep Komisije (EU, Euratom) 2017/2220 z dne 30. novembra 2017 o spremembi Odločbe 90/181/Euratom, EGS o pooblastitvi Italije, da pri izračunu osnove za lastna sredstva iz naslova DDV uporabi nekatere približne ocene (notificirano pod dokumentarno številko C(2017) 7854)

2.12.2017   
            
            
               SL
            
            
               Uradni list Evropske unije
            
            
               L 318/29
            
         IZVEDBENI SKLEP KOMISIJE (EU, Euratom) 2017/2220
   z dne 30. novembra 2017
   o spremembi Odločbe 90/181/Euratom, EGS o pooblastitvi Italije, da pri izračunu osnove za lastna sredstva iz naslova DDV uporabi nekatere približne ocene
   
      
         (notificirano pod dokumentarno številko C(2017) 7854)
      
   
   (Besedilo v italijanskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1) in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 370 Direktive Sveta 2006/112/ES (2) lahko Italija, pod pogoji, ki so v navedeni državi članici veljali 1. januarja 1978, še naprej obdavčuje transakcije s seznama v delu A Priloge X k navedeni direktivi. V skladu z navedenim členom, je te transakcije treba upoštevati pri določitvi osnove za lastna sredstva iz naslova DDV.
            
         
               (2)
            
            
               Z Odločbo Komisije 90/181/Euratom, EGS (3) je Italija dobila pooblastilo za uporabo približnih ocen za transakcije iz točke 3 dela A Priloge X k Direktivi 2006/112/ES glede objektov in zazidljivega zemljišča.
            
         
               (3)
            
            
               Italija je v dopisu z dne 4. aprila 2017 zaprosila za umik tega pooblastila za izračun osnove za lastna sredstva iz naslova DDV za transakcije iz točke 3 dela A Priloge X k Direktivi 2006/112/ES, saj ni več potrebno zaradi sprememb nacionalne zakonodaje. Po tej pravni spremembi Italija več ne obdavčuje teh transakcij. Tako negativno nadomestilo za lastna sredstva iz naslova DDV ni več dovoljeno. Zato bi pooblastilo bilo potrebno preklicati.
            
         
               (4)
            
            
               Odločbo 90/181/Euratom, EGS bi bilo zato treba ustrezno spremeniti –
            
         SPREJELA NASLEDNJI SKLEP:
   Člen 1
   V prvem odstavku člena 1 Odločbe 90/181/Euratom, EGS se črta točka 1.
   Člen 2
   Ta sklep je naslovljen na Italijansko republiko.
   
      V Bruslju, 30. novembra 2017
      
         
            Za Komisijo
         
         Günther OETTINGER
         
            Član Komisije
         
      
   
   
      (1)  UL L 155, 7.6.1989, p. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Odločba Komisije 90/181/Euratom, EGS z dne 23. marca 1990 o pooblastitvi Italije, da pri izračunu osnove za lastna sredstva iz naslova DDV uporabi nekatere približne ocene (UL L 99, 19.4.1990, str. 32).